
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2587 

14 Οκτωβρίου 2013 


ΑΠΟΦΑΣΕΙ Σ 

Αριθ. 10088/115732 

Διαδικασία καθορισμού χρήσεων ήσσονος σημασίας 
και αξιολόγηση αιτήσεων για επέκταση αδειών δι¬ 
άθεσης στην αγορά σε χρήσεις ήσσονος σημασίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) αριθ. 1107/2009 (I 309/24.11.2009) 
του Ευρωπαϊκού Κοινοβουλίου και του Συμβουλίου της 
21ης Οκτωβρίου 2009 σχετικά με τη διάθεση φυτοπρο- 
στατευτικών προϊόντων στην αγορά και την κατάργηση 
των οδηγιών 79/117/ΕΟΚ και 91/414/ΕΟΚ του Συμβουλίου 
και ειδικότερα το άρθρο 51 αυτού. 

2. Τον Κανονισμό 396/2005 του Ευρωπαϊκού Κοινοβου¬ 
λίου και του Συμβουλίου με θέμα “ανώτατα όρια καταλοί¬ 
πων φυτοφαρμάκων μέσα η πάνω στα τρόφιμα και τις 
ζωοτροφές φυτικής και ζωικής προέλευσης και για την 
τροποποίηση της οδηγίας 91/414/ΕΟΚ του Συμβουλίου”. 

2. Τις διατάξεις του Ν. 4036/2012 (ΦΕΚ Α' 8) σχετι¬ 
κά με τη διάθεση γεωργικών φαρμάκων στην αγορά, 
ορθολογική χρήση αυτών και συναφείς διατάξεις και 
ειδικότερα τα άρθρα 4 (5) και 50 (Ια) αυτού. 

3. Το Π.Δ. με αριθ. 86/21-06-12 (ΦΕΚ Α' 141) για “Διορισμό 
Υπουργών, Αναπληρωτών Υπουργών και Υφυπουργών». 

4. Το Π.Δ. 63/2005 (ΦΕΚ Α'98) «Κωδικοποίηση της νομο¬ 
θεσίας για την κυβέρνηση και τα κυβερνητικά όργανα» 

5. Το Π.Δ. 402/1988 (ΦΕΚ Α'187) «Οργανισμός Υπουρ¬ 
γείου Γεωργίας» όπως έχει τροποποιηθεί και ισχύει. 

6. Την Υ44/2012 (ΦΕΚ Β’ 2094) απόφαση του Πρωθυ¬ 
πουργού για ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Χαρακό- 
πουλο Μάξιμο. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 
Σκοπός 

Η παρούσα απόφαση αποσκοπεί στα εξής: 

1. Στον προσδιορισμό των κριτηρίων σύνταξης του 
Εθνικού Καταλόγου για τις χρήσεις ήσσονος σημασίας 
στην Ελλάδα. 


2. Στον καθορισμό του Εθνικού Καταλόγου των χρή¬ 
σεων ήσσονος σημασίας. 

3. Στην περιγραφή της ακολουθούμενης από την 
Συντονιστική Εθνική Αρχή (ΣΕΑ) διαδικασίας, καθώς 
και στις λεπτομέρειες εφαρμογής των διατάξεων του 
άρθρου 51 του Κανονισμού (ΕΚ) 1107/2009, σχετικά με 
την διεύρυνση αδειών διάθεσης στην αγορά φυτοπρο- 
στατευτικών προϊόντων σε χρήσεις ήσσονος σημασίας. 

Αρθρο 2 
Ορισμοί 

1. Χρήση ήσσονος σημασίας: Οταν ένα φυτοπροστα- 
τευτικό προϊόν (φ.π.) εφαρμόζεται στη χώρα μας σε 
φυτά ή φυτικά προϊόντα τα οποία: 

α. Δεν καλλιεργούνται ευρέως 

β. Καλλιεργούνται ευρέως, προκειμένου να αντιμετω- 
πισθεί εξαιρετική ανάγκη φυτοπροστασίας· 

2. Ήσσονος σημασίας πρόβλημα φυτοπροστασίας: 
Είναι ένας εχθρός/ ασθένεια/ζιζάνιο ή άλλο πρόβλημα 
φυτοπροστασίας το οποίο δεν παρουσιάζεται τακτικά. Η 
εμφάνισή του είναι συνήθως τοπική και δεν αναμένεται 
σημαντική ζημιά σε μεγάλο ποσοστό της καλλιέργειας. 

3. Ήσσονος σημασίας χρήση σε μεγάλη καλλιέργεια: 
Είναι η χρήση σε ευρείας έκτασης καλλιέργεια για 
την αντιμετώπιση μιας εξαιρετικής ανάγκης φυτοπρο¬ 
στασίας. Στον Εθνικό Κατάλογο χρήσεων ήσσονος 
σημασίας οι χρήσεις αυτές περιγράφονται ως χωριστή 
κατηγορία. 

4. Κάτοχος άδειας: Κάθε φυσικό ή νομικό πρόσωπο 
που είναι κάτοχος άδειας διάθεσης στην αγορά φυτο- 
προστατευτικού προϊόντος. 

5. Επίσημοι ή επιστημονικοί φορείς που δραστηριο¬ 
ποιούνται στον γεωργικό τομέα: Είναι τα ΝΠΔΔ ή ΝΠΙΔ 
που εποπτεύονται από το Δημόσιο και των οποίων η κύ¬ 
ρια δραστηριότητα έχει σχέση με την φυτοπροστασία, 
όπως Ανώτατα Εκπαιδευτικά Ιδρύματα (Πανεπιστήμια 
και ΤΕΙ), καθώς και Ερευνητικά Ινστιτούτα που εποπτεύ¬ 
ονται ή ανήκουν στο Υπουργείο Αγροτικής Ανάπτυξης 
και Τροφίμων (ΥπΑΑΤ). 

6. Επαγγελματικές γεωργικές οργανώσεις: Είναι οι 
οργανώσεις παραγωγών, οι ενώσεις οργανώσεων πα¬ 
ραγωγών, καθώς και οι ομάδες παραγωγών αγροτικών 
προϊόντων. 

7. Επαγγελματίας χρήστης: Κάθε πρόσωπο που χρη¬ 
σιμοποιεί γεωργικά φάρμακα κατά την επαγγελματική 

του δραστηριότητα, συμπεριλαμβανομένων των χειρι¬ 
στών, των τεχνικών, των εργοδοτών και των αυτοαπα¬ 
σχολούμενων, τόσο στον γεωργικό τομέα όσο και σε 
άλλους τομείς. 

8. Η Συντονιστική Εθνική Αρχή (ΣΕΑ) και η Αρμόδια 
Αρχή για την Αξιολόγηση (ΑΑΑ) καθορίζονται στο άρθρο 

3 παρ. 1 και παρ. 4 αντίστοιχα, του ν. 4036/2012 (ΦΕΚ 8/ 
τΑ'/27-01-2012) με θέμα «Διάθεση γεωργικών φαρμάκων 
στην αγορά, ορθολογική χρήση αυτών και συναφείς 
διατάξεις». 

Αρθρο 3 

Υποβολή αιτημάτων για χρήσεις ήσσονος σημασίας - 
Δημιουργία και αναθεώρηση του Εθνικού Καταλόγου 
χρήσεων ήσσονος σημασίας 

1. Για τη σύνταξη του Εθνικού Καταλόγου των χρή¬ 
σεων ήσσονος σημασίας η ΣΕΑ αποστέλλει επιστολή 
σε νομικά πρόσωπα και φορείς, προκειμένου αυτά να 
υποβάλουν τις σχετικές αιτήσεις τους και τα οποία 
είναι τα ακόλουθα: 

α. Οι Διευθύνσεις Αγροτικής Οικονομίας και Κτηνια¬ 
τρικής των Περιφερειακών Ενοτήτων. 

β. Τα Περιφερειακά Κέντρα Προστασίας Φυτών και 
Ποιοτικού Ελέγχου. 

γ. Το Μπενάκειο Φυτοπαθολογικό Ινστιτούτο. 

δ. Οι Επαγγελματικές Γεωργικές Οργανώσεις. 

2. Στην αίτηση αναφέρονται τα παρακάτω: 

α. Περιγραφή του εχθρού ή ασθένειας ή ζιζανίου κ.λπ. 

β. Η καλλιέργεια ή η κατηγορία εφαρμογής (π.χ. μετα- 
συλλεκτική χρήση) στην οποία ο συγκεκριμένος εχθρός/ 
ασθένεια/ζιζάνιο κ.λπ. εμφανίζεται. 

γ. Η συχνότητα εμφάνισης του προβλήματος. 

δ. Αιτιολόγηση π.χ. δεν υπάρχει κανένα εγκεκριμένο 
φ.π. ή άλλο αποτελεσματικό μέσο φυτοπροστασίας, έχει 
αναπτυχθεί ανθεκτικότητα κ.λπ. 

3. Η ΣΕΑ σε συνεργασία με την ΑΑΑ εξετάζει τις 
υποβληθείσες αιτήσεις και εφόσον υπάρχει επαρκής 
τεκμηρίωση και ικανοποιούν τα κριτήρια του άρθρου 

4 της παρούσας απόφασης, εγκρίνονται με Απόφαση 
του Προϊσταμένου της Διεύθυνσης Προστασίας Φυτι¬ 
κής Παραγωγής, και η χρήση εντάσσεται στον Εθνικό 
Κατάλογο χρήσεων ήσσονος σημασίας. 

4. Ο Εθνικός Κατάλογος χρήσεων ήσσονος σημασί¬ 
ας αναρτάται στην ιστοσελίδα του ΥπΑΑΤ/ Διεύθυνση 
Προστασίας Φυτικής Παραγωγής. 

5. Αιτήσεις για ένταξη στον Εθνικό Κατάλογο χρήσεων 
ήσσονος σημασίας υποβάλλονται οποιαδήποτε χρονική 
στιγμή. Ο Κατάλογος αυτός αναθεωρείται μέχρι τις 31 
Δεκεμβρίου κάθε τρία (3) χρόνια. 

6. Ειδικά για την πρώτη εφαρμογή της παρούσας 
απόφασης ο Εθνικός Κατάλογος χρήσεων ήσσονος 
σημασίας επισυνάπτεται ως Παράρτημα I και αποτελεί 
αναπόσπαστο τμήμα της παρούσας. 

Αρθρο 4 

Κριτήρια καθορισμού 
των χρήσεων ήσσονος σημασίας 

1. Προκειμένου μια χρήση να θεωρηθεί ως ήσσονος 
σημασίας και συνεπώς να εξετάζεται σύμφωνα με τις 
διατάξεις του άρθρου 51 του Κανονισμού (ΕΚ) 1107/2009, 
η ΣΕΑ εξετάζει τα παρακάτω κριτήρια: 

α. Η κατηγοριοποίηση των καλλιεργειών σε «μεγάλες» 
ή «μικρές» γίνεται σύμφωνα με την κατευθυντήρια οδη¬ 


γία 3ΑΝΟΟ 7525Λ/Ι/95 τον. 9 όπως αυτή ισχύει εκάστοτε 
εκτός από τις ακόλουθες καλλιέργειες οι οποίες σε 
αντίθεση με την προαναφερόμενη κατευθυντήρια οδη¬ 
γία θεωρούνται ως «μεγάλες» για τις επικρατούσες στη 
χώρα μας συνθήκες: 

- επιτραπέζια ελιά 

- αγγούρι 

- λάχανο 

- μηδική 

- καρπούζι 

- ηλίανθος 

- φράουλα 

β.'Ολες οι χρήσεις σε «μικρές» καλλιέργειες σύμφωνα 
με την προαναφερθείσα παρ. 1 σημείο α θεωρούνται 
ως ήσσονος σημασίας και ως εκ τούτου εφαρμόζο¬ 
νται οι διατάξεις του άρθρου 51 του Κανονισμού (ΕΚ) 
1107/2009 (μικρή καλλιέργεια/μικρό ή μεγάλο πρόβλημα 
φυτοπροστασίας). 

γ.'Ολες οι χρήσεις σε «μεγάλες» καλλιέργειες οι οποί¬ 
ες θεωρούνται ως «ήσσονος σημασίας πρόβλημα φυ¬ 
τοπροστασίας», θεωρούνται ως ήσσονος σημασίας και 
ως εκ τούτου εφαρμόζονται οι διατάξεις του άρθρου 51 
του Κανονισμού (ΕΚ) 1107/2009 (ηηαίοΐ'/ηηίηοΐ') 

2. Μια χρήση προκειμένου να θεωρηθεί ως ήσσονος 
σημασίας η ΣΕΑ σε συνεργασία με την ΑΑΑ χρησιμοποι¬ 
ούν το Δένδρο Λήψης Απόφασης του Παραρτήματος II 
το οποίο αποτελεί αναπόσπαστο τμήμα της παρούσας. 

3. Προκειμένου μια χρήση να θεωρηθεί ως ήσσονος 
σημασίας θα πρέπει οι ενδιαφερόμενοι να υποβάλουν 
επαρκή στοιχεία από τα οποία να αποδεικνύεται ότι 
πληρούνται τα κριτήρια της ανωτέρω παρ. 1 της πα¬ 
ρούσας απόφασης. 

Άρθρο 5 

Υποβολή αίτησης για διεύρυνση άδειας διάθεσης 
στην αγορά φυτοπροστατευτικών προϊόντων 
σε ήσσονος σημασίας χρήσεις 

1. Ο κάτοχος της άδειας, οι επίσημοι φορείς που δρα¬ 
στηριοποιούνται στον γεωργικό τομέα, οι επαγγελματι¬ 
κές γεωργικές οργανώσεις ή οι επαγγελματίες χρήστες 
μπορούν να υποβάλουν αίτηση για διεύρυνση άδειας 
διάθεσης στην αγορά φυτοπροστατευτικών προϊόντων 
σε ήσσονος σημασίας χρήσεις που έχουν ενταχθεί στον 
Εθνικό Κατάλογο του ανωτέρω άρθρου 4. 

2. Αιτήσεις που υποβάλλονται από τους οριζόμενους 
στην ανωτέρω παρ. 1 και οι οποίες αφορούν επέκτα¬ 
ση του φάσματος δράσης σε ήσσονος σημασίας χρή¬ 
σεις, υποβάλλονται τουλάχιστον έξι (6) μήνες πριν την 
προγραμματισμένη ημερομηνία κατάθεσης. Η ΣΕΑ σε 
συνεννόηση με την ΑΑΑ με βάση τις δυνατότητες που 
έχει, αποδέχεται το αίτημα και το εντάσσει στον προ¬ 
γραμματισμό του έτους στο οποίο εμπίπτει μέχρι της 
συμπληρώσεως του μέγιστου αριθμού αιτήσεων/έτος 
της κατηγορίας αυτής. 

3. Σε περίπτωση που η αίτηση περιλαμβάνει στοιχεία 
για τα οποία δεν απαιτείται αξιολόγηση, οι ενδιαφε¬ 
ρόμενοι υποβάλουν τις αιτήσεις τους στη ΣΕΑ με τα 
δικαιολογητικά της παρ. 5 της παρούσας απόφασης σε 
οποιαδήποτε χρονικό διάστημα. 

4. Ο ενδιαφερόμενος οφείλει άμεσα μετά την αποδοχή 
από την ΣΕΑ περίπτωσης αίτησης της ανωτέρω παρ. 
2 να υποβάλει το Έντυπο Γνωστοποίησης στην ΣΕΑ 
και στα άλλα ενδιαφερόμενο Κράτη-Μέλη της νότιας 

ζώνης για ενημέρωση, ενώ για αιτήσεις περίπτωσης 
της ανωτέρω παρ. 3 αυτό υποβάλλεται ταυτόχρονα με 
την αίτηση. 

5. Η αίτηση για διεύρυνση του φάσματος δράσης σε 
ήσσονος σημασίας χρήσεις υποβάλλεται στην ΣΕΑ με 
ταυτόχρονη κοινοποίηση στην ΑΑΑ και περιλαμβάνει 
τα ακόλουθα: 

α. Το σχετικό έντυπο αίτησης που η ΣΕΑ έχει ετοι¬ 
μάσει για τον σκοπό αυτό, το οποίο είναι αναρτημένο 
στην ιστοσελίδα του ΥπΑΑΤ/ Διεύθυνση Προστασίας 
Φυτικής Παραγωγής. 

β. Έκθεση Αξιολόγησης στην αγγλική στη μορφή που 
έχει συμφωνηθεί μεταξύ των Αρμοδίων Αρχών των Κρατών 
Μελών της ΕΕ, το οποίο είναι διαθέσιμο στην ιστοσελίδα 
του ΥπΑΑΤ/ Διεύθυνση Προστασίας Φυτικής Παραγωγής. 

γ. Περίληψη και αξιολόγηση του κινδύνου κάθε με¬ 
λέτης που υποβάλλεται στο σχέδιο της Έκθεσης Αξι¬ 
ολόγησης. 

δ. Υποστηρικτικά στοιχεία π.χ. μελέτες, βιβλιογραφικά 
δεδομένα, άδεια διάθεσης στην αγορά σε άλλο ΚΜ κλπ. 

ε. Απόδειξη πληρωμής του αναλογούντος παράβολου 
όπως προβλέπεται στην ΚΥΑ 9158/92269 (ΦΕΚ 2535/ 
τΒ707- 09-2012) και ισχύει εκάστοτε. 

6. Τα έγγραφα και τα στοιχεία των ανωτέρω σημείων 
α-ε της παρ. 4 υποβάλλονται τόσο σε ηλεκτρονική όσο 
και σε έντυπη μορφή. 

7. Στις περιπτώσεις που ο ενδιαφερόμενος υποβάλει 
αίτηση για χορήγηση άδειας διάθεσης στην αγορά ενός 
νέου φ.π. στα πλαίσια της οποίας υποστηρίζονται και χρή¬ 
σεις ήσσονος σημασίας η διαδικασία που ακολουθείται 
περιγράφεται κατά περίπτωση στα άρθρα 33-37 και 40- 
42 του Κανονισμού (ΕΚ) 1107/2009, ενώ τα δικαιολογητικά 
εφόσον υπάρχει αίτηση σύμφωνα με το άρθρο 51 αναφέ- 
ρονται στην προαναφερθείσα παρ. 4 της παρούσας από¬ 
φασης. Η αξιολόγηση των υποβληθέντων στοιχείων για τις 
χρήσεις ήσσονος σημασίας μπορεί να γίνει ταυτόχρονα 
με τις «μεγάλης» σημασίας χρήσεις αλλά η απόφαση από 
την ΣΕΑ λαμβάνεται μετά την χορήγηση άδειας διάθεσης 
στην αγορά για τις «μεγάλης» σημασίας χρήσεις. 

8. Αιτήσεις για χορήγηση άδειας διάθεσης στην αγορά 
νέων φ.π. τα οποία περιλαμβάνουν μόνο χρήσεις ήσσο¬ 
νος σημασίας, εφόσον υπάρχει αίτηση σύμφωνα με το 
άρθρο 51, δεν γίνονται αποδεκτές. 

Άρθρο 6 

Αξιολόγηση αίτησης για διεύρυνση άδειας διάθεσης 
στην αγορά φυτοπροστατευτικών προϊόντων 
σε ήσσονος σημασίας χρήσεις 

Ι.'Οταν η αίτηση περιλαμβάνει υποστηρικτικά στοιχεία 
για τα οποία απαιτείται αξιολόγηση αυτά διαβιβάζονται 
στην ΑΑΑ η οποία και υποβάλει τα σχόλια/παρατηρή- 
σεις της επί του σχεδίου Έκθεσης Αξιολόγησης που 
έχει υποβληθεί από τον ενδιαφερόμενο. Το σχέδιο Έκ¬ 
θεσης Αξιολόγησης με τα σχόλια/παρατηρήσεις της 
ΑΑΑ, καθώς και η έκθεση για τον ορισμό προσωρινών 
Ανωτάτων Ορίων Υπολειμμάτων όπως προβλέπεται στο 
άρθρο 16 του Κανονισμού (ΕΚ) 396/2005 διαβιβάζονται 
στην ΣΕΑ εντός οκτώ (8) μηνών από την ημερομηνία 
κατάθεσης της αίτησης. Σε περίπτωση που υπάρχουν 
και άλλα ενδιαφερόμενο Κράτη-Μέλη της νότιας ζώνης, 
το σχέδιοΈκθεσης Αξιολόγησης αναρτάται από την ΣΕΑ 
στην ιστοσελίδα της Επιτροπής της ΕΕ με σκοπό την 
ενημέρωση των αρμοδίων αρχών των άλλων Κρατών- 


Μελών και τον αιτούντα δίνοντάς τους την δυνατότητα 
να υποβάλλουν τυχόν σχόλια εντός έξι (6) εβδομάδων. 

2. Η ΑΑΑ λαμβάνοντας υπόψη τα σχόλια των αρμόδιων 
αρχών των άλλων ΚΜ της ΕΕ υποβάλλει στην ΣΕΑ την 
τελικήΈκθεση Αξιολόγησης εντός τριάντα (30) ημερών 
από την καταληκτική ημερομηνία λήψης σχολίων από 
τα άλλα ΚΜ.Όταν η αίτηση αφορά μόνο τη χώρα μας, η 
ΣΕΑ προβαίνει στην έκδοση απόφασης σύμφωνα με το 
άρθρο 7 της παρούσας απόφασης με βάση τηνΈκθεση 
Αξιολόγησης της ΑΑΑ. 

3. Σε περίπτωση που η αίτηση δεν περιλαμβάνει στοι¬ 
χεία για τα οποία απαιτείται αξιολόγηση από την ΑΑΑ, η 
ΣΕΑ ενημερώνει σχετικά τις αρμόδιες αρχές των άλλων 
ΚΜ και προβαίνει στην έκδοση απόφασης σύμφωνα με 
το άρθρο 7 της παρούσας. 

Αρθρο 7 

Έκδοση απόφασης όσον αφορά στην αίτηση για 
διεύρυνση άδειας διάθεσης στην αγορά φυτοπροστα¬ 
τευτικών προϊόντων σε ήσσονος σημασίας χρήσεις 

1. Η ΣΕΑ λαμβάνοντας υπόψη την τελικήΈκθεση Αξι¬ 
ολόγησης της παρ. 2 ή τα στοιχεία της αίτησης του 
ενδιαφερομένου της παρ. 3 του άρθρου 6 ανάλογα με 
την περίπτωση, εκδίδει απόφαση διεύρυνσης της άδειας 
διάθεσης στην αγορά του φ.π. εντός δύο (2) μηνών. 

2. Όταν η αίτηση υποβάλλεται από τον κάτοχο της 
άδειας χωρίς την προσκόμιση στοιχείων που να αποδει- 
κνύουν την αποτελεσματικότητα του φ.π., στις χρήσεις 
ήσσονος σημασίας που τελικώς εγκρίνονται, πρέπει 
να αναγράφεται στην ετικέτα του φ.π. δίπλα σε κάθε 
μία από αυτές η ένδειξη ότι «Δεν έχει τεκμηριωθεί η 
αποτελεσματικότητα και δεν έχει γίνει έλεγχος για εν¬ 
δεχόμενες αρνητικές επιπτώσεις στην καλλιέργεια από 
τη χρήση του σκευάσματος. Για τις ακόλουθες χρήσεις 
ο κάτοχος της άδειας δεν φέρει ευθύνη για πιθανές 
αποτυχίες που αφορούν την αποτελεσματικότητα ή 
τη φυτοτοξικότητα από τη χρήση του σκευάσματος». 

3. Σε περίπτωση που η αίτηση υποβάλλεται από άλλους 
φορείς εκτός από τον κάτοχο της άδειας και εφόσον ο 
ίδιος δεν επιθυμεί την αναγραφή της νέας χρήσης στην 
ετικέτα του εγκεκριμένου φ.π., η ΣΕΑ γνωστοποιεί την 
απόφασή της στον ενδιαφερόμενο και την αναρτά στην 
ιστοσελίδα του ΥπΑΑΤ/ Διεύθυνση Προστασίας Φυτικής 
Παραγωγής. Η απόφαση αυτή εφαρμόζεται σε όλη την 
επικράτεια της χώρας και σε αυτήν αναγράφεται ευκρι- 
νώς ότι δεν έχουν υποβληθεί πειράματα αποτελεσματικό- 
τητας/φυτοτοξικότητας και η ευθύνη βαρύνει τον χρήστη. 

4. Στην απόφαση να αναφέρεται ότι η ευθύνη της 
αποτυχίας όσον αφορά στην αποτελεσματικότητα ή 
την φυτοτοξικότητα από τη χρήση του φ.π. σε ήσσονος 
σημασίας χρήσεις θα βαρύνει αποκλειστικά το χρήστη. 

5. Η ΣΕΑ καταχωρεί τις αποφάσεις για χορήγηση 
άδειας διάθεσης στην αγορά σε χρήσεις ήσσονος ση¬ 
μασίας σε χωριστή βάση δεδομένων που διατηρεί για 
τον σκοπό αυτό. 

Αρθρο 8 

Αμοιβαία αναγνώριση αδειών για διεύρυνση της 

άδειας διάθεσης στην αγορά φυτοπροστατευτικών 
προϊόντων σε χρήσεις ήσσονος σημασίας 

1. Αιτήσεις για διεύρυνση της άδειας διάθεσης στην 
αγορά φ.π. στις χρήσεις ήσσονος σημασίας που ανα- 

φέρονται στο Παράρτημα I της παρούσας απόφασης, 
όπως αυτό τροποποιείται και ισχύει, από ΚΜ της ΕΕ 
που υποβάλλονται μετά την ανάρτηση της παρούσας 
στην ΔΙΑΥΓΕΙΑ, αναγνωρίζονται από την ΣΕΑ εφόσον 
η άδεια στο άλλο ΚΜ έχει εκδοθεί μετά τις 14 Ιουνίου 
2011 . 


Άρθρο 9 

Υφιστάμενες εγκρίσεις σε χρήσεις ήσσονος σημασίας 

1. Οι αποφάσεις που έχουν χορηγηθεί από την ΣΕΑ 
μέχρι την έναρξη ισχύος της παρούσας θεωρούνται 


ότι είναι σε ισχύ και ικανοποιούν τις απαιτήσεις της 
παρούσας απόφασης. 

2. Από την έναρξη ισχύος της παρούσας δίνεται η 
δυνατότητα στους κατόχους των αδειών διάθεσης 
στην αγορά, να αναγράψουν στην ετικέτα των φ.π. 
την ήσσονος σημασίας χρήση σύμφωνα με τα προ- 
βλεπόμενα στο άρθρο 7 παρ. 2 της παρούσας. Για 
τον σκοπό αυτό οι ενδιαφερόμενοι υποβάλουν στην 
ΣΕΑ σχετική επιστολή-γνωστοποίηση συνοδευόμενη 
από το Έντυπο Ορθής Γεωργικής Πρακτικής για την 
συγκεκριμένη χρήση 

ΠΑΡΑΡΤΗΜΑ II 

*Οι καλλιέργειες: επιτραπέζια ελιά, αγγούρι, λάχανο, μηδική, καρπούζι, 



ηλίανθος θεωρούνται «μεγάλες» 

Άρθρο 10 

Έναρξη ισχύος και εφαρμογή 

1. Η απόφαση αυτή να δημοσιευθεί στην Εφημερίδα της Κυβερνήσεως και αρχίζει να ισχύει από την ανάρτησή 
της στην ΔΙΑΥΓΕΙΑ. 

2. Από της δημοσιεύσεως της παρούσας καταργείται κάθε άλλη απόφαση που ρυθμίζει το ίδιο θέμα. 

Αθήνα, 26 Σεπτεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












